ગુરૂવારના રોજ સુરેન્દ્રનગર નગરપાલિકા ચીફ ઓફિસર અમીતભાઇ પંડયાના માર્ગદર્શન હેઠળ વ્યવસાય વેરા અધિકારી છત્રપાલસિંહ ઝાલા, પદુભા પરમાર, દેવાંગભાઈ શાહ તેમજ તખતસિંહ રાઠોડે ચેકીંગ હાથ ધર્યું હતું. આ ટીમ દ્વારા જેલ ચોક, જવાહર ચોક વિસ્તારમાં દરેક દુકાનોની મુલાકાત લેવામાં આવી હતી. જેમાં વેપારીભાઈઓને વેરો ભરવા માટે માર્ગદર્શન આપવામાં આવ્યુ હતું. આ ઉપરાંત તા. ૩૦/૦૯/૨૦૧૮ સુધીમાં વેરો ભરપાઈ કરવામાં આવશે તો વ્યાજમાંથી મુક્તિ મળશે તેવી સમજણ આપવામાં આવી હતી. જેમાં ૮૦ દુકાનોનું ચેકીંગ કરતા ૨૦ વેપારીઓએ લાયસન્સ રિન્યુ ન કરાવ્યાનું અને પ વેપારીઓએ લાયસન્સ કઢાવ્યુ હોવાનું ખુલતાં ચકચાર ફેલાઈ છે.